आयर्लंड क्रिकेट संघाचा अफगाणिस्तान दौरा (संयुक्त अरब अमिरातीमध्ये), २०२०-२१
आयर्लंड क्रिकेट संघाने अफगाणिस्तानविरुद्ध तीन आंतरराष्ट्रीय एकदिवसीय सामने (वनडे) खेळण्यासाठी जानेवारी २०२१ मध्ये संयुक्त अरब अमिरातीचा दौरा केला. संयुक्त अरब अमिरातीसोबत एकदिवसीय मालिका खेळून झाल्यावर आयर्लंड ने अफगाणिस्तानविरुद्ध तीन वनडे सामने संयुक्त अरब अमिरातीमध्येच खेळले. एकदिवसीय मालिका २०२०-२२ आयसीसी क्रिकेट विश्वचषक सुपर लीग अंतर्गत खेळवली गेली. सर्व सामने शेख झायेद क्रिकेट स्टेडियमवर झाले.

सुरुवातीला अफगाणिस्तानच्या खेळाडूंना संयुक्त अरब अमिरातीचा व्हिसा मिळण्यास उशीर होत गेला. त्यामुळे ही मालिका ओमानमध्ये हलवायचा विचार अफगाणिस्तान क्रिकेट बोर्डाने केला. परंतु ५ जानेवारी २०२१ रोजी अफगाणिस्तान क्रिकेट बोर्डाने संघ ठरल्याप्रमाणे व्हिसा वेळेवर मिळाल्याने संयुक्त अरब अमिरातीला पोहोचेल आणि मालिका अबु धाबीलाच होईल असे स्पष्ट केले. उड्डाणाला उशीर झाल्याने आणि कोरोनाव्हायरसच्या विलगीकरणाच्या नियमांमुळे मालिका १८ जानेवारी ऐवजी २१ जानेवारी २०२१ रोजी सुरू करण्याचे ठरले.

आंतरराष्ट्रीय एकदिवसीय मालिकेत तिन्ही सामन्यांत विजय मिळवत अफगाणिस्तानने एकदिवसीय मालिका ३-० अशी जिंकली. आयर्लंडचा पॉल स्टर्लिंग याला मालिकावीर पुरस्कार देण्यात आला. त्याने या मालिकेत दोन शतकांसह तिन्ही सामन्यात मिळून २८५ धावा केल्या.

सराव सामने

४५ षटकांचा सामना:अफगाणिस्तान XI वि आयर्लंड XI

२०२०-२२ आयसीसी क्रिकेट विश्वचषक सुपर लीग - आंतरराष्ट्रीय एकदिवसीय मालिका

१ला सामना

२रा सामना

३रा सामना

इ.स. २०२१ मधील क्रिकेट
आयर्लंड क्रिकेट संघाचे अफगाणिस्तान दौरे